صلاح الدين الايوبى

الملك الناصر صلاح الدين يوسف إبن أيوب إبن شادى إبن مروان المقريزى، السلوك، 1/148 ( إتولد سنه 1137 فى تكريت. العراق - إتوفى 4 مارس سنه 1193 فى دمشق ), قضى على الفاطميين فى مصر و اسس الدوله الأيوبيه فى مصر و بقى سلطان مصر و الشام.

قائد مسلم من العصور الوسطانيه  نال احترام الشرق و الغرب من اصل كردى.ذكر ابن الاثير إن اسد الدين شيركوه و اخوه نجم الدين ايوب كانو ولاد شاذى من بلدوين فى اذربيجان و ان اصلهم من الاكراد الزواديه -( ابن الاثير، ج9/221 )ذكر ابن واصل ان ابن الاثير قال ان بنى ايوب كانو من اصل كردى روادى لكن جماعه من ملوك بنى ايوب انكرو الكلام ده و قالو " انما احنا عرب، نزلنا عند الاكراد و تزوجنا منهم ". و بعد ما عرض اراء خلص لنتيجه بتقول: " فده جملة ما قيل فى نسبهم، و الله تعالى اعلم بحقيقة ذلك" - ( ابن واصل ، ذكر نسب بنى أيوب، ج1/3-6 )ذكر ابن الدوادارى اللى كان زى ابن واصل مقرب من الايوبيين ان الناس اختلفو فى اصلهم وفيه قالو كانو اكراد و فيه قالو انهم عرب بينتمو لبنى اميه و تانيين قالو انهم كانو عرب بينتمو لبنى مره بن عوف -( ابن الدوادارى ، ج7/7-5 )المقريزى من جهته ذكر إن فيه وجهات نظر مختلفه عن نسب بنى أيوب و ان فيه قالو ان اصلهم عرب من بنى اميه و منهم اسماعيل بن طغتكين بن أيوب. لكن المقريزى اللى ماعش فى العصر الايوبى رجح انهم كانو اكراد رواديه من بطون الهذبانيه من بلد دوين فى آخر اذربيجان من جهة أران وبلاد الكرج - ( المقريزى ، السلوك، ج1/148-149 )عرض الملك الايوبى الأمجد بن الحسن بن داود بن أيوب فى كتاب " الفوائد الجليه فى الفرائد الناصرية " الاراء المختلفه فى موضوع اصل الايوبيين و ذكر إن الايويبين ماكانوش اكراد لكن عاشو عند الاكراد فإتنسبو ليهم بالغلط ، و إن جده عالم بنى أيوب الملك المعظم عيسى قرا اللى كتبه و وافقه -( الملك الأمجد الحسن بن الملك الناصر داود ، نسب الأيوبيين ، 43-59 )A number of contemporary sources make note of this. The biographer Ibn Khallikan writes, "Historians agree in stating that [Saladin's] father and family belonged to Duwin [[[Dvin]]]....They were Kurds and belonged to the Rawādiya (sic), which is a branch of the great tribe al-Hadāniya": Minorsky (1953), p. 124. The medieval historian Ibn Athir relates a passage from another commander: "...both you and Saladin are Kurds and you will not let power pass into the hands of the Turks": Minorsky (1953), p. 138.Steed, Brian L., Piercing the Fog of War: Recognizing Change on the Battlefield, (Zenith Press, 2009), 176;"Saladin was a Kurd from Tikrit.". و محارب حارب الصليبيين و انتصر عليهم فى معركه ضخمه اتعرفت بإسم معركة حطين و قدر يرجع القدس للمسلمين بعد ما فضلت 90 سنه فى إيد الصليبيين, بعد ما وحد مصر و الشام عشان يحاصر الصليبيين و يعمل جيش قوى يمنع بيه غارات الفرنج على مصر والشام والمنطقه العربيه.

عاش صلاح الدين عشر سنين فى دمشق فى بلاط نور الدين محمود و اشترك مع عمه اسد الدين شيركوه فى حملات بعتها نور الدين محمود على مصر فى عهد الخليفه العاضد الفاطمى الل صلاح الدينى بقى وزيره بعد وفاة عمه. بعد صلاح الدين ما قوى مركزه فى مصر شال اسم الخليفه العاضد من خطبة الجمعه و قضى على الخلافه الفاطميه فى مصر سنة 1171 و اعلن استقلاله بعد وفاة نور الدين محمود سنة 1174 و نصب نفسه سلطان عل مصر و ضم دمشق و حمص و حماه و حلب.

 معاركه 
حارب الصليبيين و غلبهم فى معركة حطين سنه 1187 و استولى على بيت المقدس. شن الصليبيين بعد معركة حطين الحمله الصليبيه التالته و استولو على عكا و انهزم صلاح الدين فى معركة ارسوف (1191) و فى يافا و خلصت الحمله بعد ما عمل صلح الرمله مع ريتشارد الاول قلب الاسد ملك انجلترا و اللى بيه اتسمح للمسيحيين اللاتين بزيارة القدس للحج.

 مبانيه 
صلاح الدين بنا جوامع و مدارس و إبتدا بنا قلعة الجبل.

 موته 

صلاح الدين مات فى دمشق يوم 4 مارس سنه 1193 و اتدفن فيها.

 شوف كمان 

 معركة حطين
 صلح الرمله
 الحمله الصليبيه التالته
 سقوط عكا (1191)
 معركة ارسوف (1191)

 فهرست وملحوظات 

 المراجع 

 ابن الأثير, الكامل فى التاريخ ( 9 مجلدات), تحقيق الشيخ خليل شيحا, دار المعرفه, بيروت, لبنان 2007
 ابو بكر بن عبد الله بن أيبك الدوادارى : كنز الدرر وجامع الغرر, مصادر تأريخ مصر الاسلامية ( 9 مجلدات ),المعهد الألمانى للآثار الاسلامية, القاهرة 1971.
 ابن واصل. مفرج القلوب فى أخبار بنى أيوب ( 4 مجلدات ), دار الفكر العربي, القاهرة.
 المقريزى : السلوك لمعرفة دول الملوك, ( 8 مجلدات ) دار الكتب, القاهرة 1996.
 الملك الامجد الحسن بن الملك الناصر داود, نسب الأيوبيين, الفوائد الجليه فى الفرائد الناصرية, رسايل ونصوص, تحقيق صلاح الدين المنجد, دار الكتاب الجديد, بيروت, لبنان.

300px|center

 لينكات خارجيه 
 احمد راسم النفيس: صلاح الدين الأيوبى دمر مصر ... 

تصنيف:مواليد 1137
تصنيف:وفيات 1193
تصنيف:اكراد
تصنيف:ايوبيين
تصنيف:حكام مصر
تصنيف:قواد مصر العسكريين
تصنيف:تاريخ مصر
تصنيف:الحروب الصليبيه
تصنيف:الحمله الصليبيه التالته
تصنيف:الدوله الايوبيه